PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov v znení neskorších predpisov)
1. Pripravovaný právny predpis:
Návrh vyhlášky Ministerstva investícií, regionálneho rozvoja a informatizácie Slovenskej republiky o uznaných spôsoboch autorizácie a ich použití (ďalej len „návrh vyhlášky“)
2. Základné ciele právnej úpravy:
Návrh vyhlášky zjednocuje doterajšie dva spôsoby autorizácie do jedného pravidla založeného na zdokonalenom elektronickom podpise a kvalifikovanom certifikáte s osobitnými identifikačnými atribútmi. Rozlišovanie podľa zariadenia a dátumu jeho vydania nahrádza jednotnými podmienkami, ktoré majú zabezpečiť spoľahlivé priradenie podania konkrétnej osobe.
3. Zhodnotenie súčasného stavu:
Súčasná právna úprava vo vyhláške Ministerstva investícií, regionálneho rozvoja a informatizácie Slovenskej republiky č. 511/2022 Z. z. o uznaných spôsoboch autorizácie rozlišuje autorizáciu s použitím úradného autentifikátora vydaného do 20. júna 2021 a autorizáciu zdokonaleným elektronickým podpisom založeným na kvalifikovanom certifikáte uloženom na inom zariadení. Toto rozlíšenie vychádzalo najmä z potreby zachovať možnosť používania starších platných úradných dokladov po skončení platnosti certifikácie ich zariadenia na vyhotovovanie kvalifikovaného elektronického podpisu.
4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy návrhu vyhlášky formou zasielania podnetov či návrhov v intenciách vecného zamerania podľa bodu 2.
Lehota na vyjadrenie je do 18. novembra 2026.
5. Kontaktné údaje:
Ministerstvo investícií, regionálneho rozvoja a informatizácie Slovenskej republiky
sekcia informačných technológií verejnej správy
Pribinova 25
811 09 Bratislava
email: nikola.spisiakova@mirri.gov.sk, michal.cenkner@mirri.gov.sk
6. Predpokladaný termín začatia pripomienkového konania:
november 2026

